ၵူၼ်းထႆးဢဝ်ဢွၵ်ႇၼႄ ၶူဝ်းၼုင်ႈတၢင်းဝႆၵဝ်ႇၵႄႇ ၸဝ်ႈၾႃႉတႆး ဢၼ်လီဢၢမ်း

ၵူၼ်းထႆးဢဝ်ဢွၵ်ႇၼႄ ၶူဝ်းၼုင်ႈတၢင်းဝႆ ၸဝ်ႈၾႃႉတႆး ဢၼ်ပဵၼ်လၢႆးမိုဝ်းၵဝ်ႇၵႄႇ ပူႇမွၼ်ႇတႆး ယဵပ်ႉသွႆတေႃးဝႆႉမိူဝ်ႈပူၼ်ႉမႃး ႁိုင်ၶၢဝ်းတၢင်း ၼႂ်းၵႄႈ 80-ပီႊ တေႃႇထိုင် 200-ပီႊ။ ၶူဝ်းၼုင်ႈတၢင်းဝႆၵဝ်ႇၵႄႇ ၸိူဝ်းၼႆႉ တင်းမူတ်းမီးယူႇမွၵ်ႈ 20,000-မိုၼ်ၽိုၼ်သေ လႆႈၸူႉႁွမ်ၵဵပ်းတွမ်ဝႆႉ မႃးၶၢဝ်းတၢင်း 30-ပီႊ တီႈၼႂ်းဝဵင်းၵဵင်းမႆႇ မိူင်းထႆး တီႈၼိုင်ႈ။

တႃႇၽိုၼ်ၼိုင်ႈ ပဵၼ်ၶူဝ်းၼုင်ႈ ၸဝ်ႈၾႃႉတႆး မိူင်းၵဵင်းတုင် ဝႃႈၼႆသေ ၵႆႉမီးၵူၼ်းယၢမ်ႈႁၼ် မၼ်းမိၼ်ၵႂႃႇမိၼ်မႃး ယၢမ်းၵၢင်ၶိုၼ်း၊ ယၢမ်ႈထူပ်းလူမ်းၽတ်ႉ ၼင်ႇမီးၵူၼ်းၽၢၼ်ႇၵႂႃႇ၊ ယၢမ်းငိၼ်းၼင်ႇ မီးသဵင်ၵွင်သဵင်မွင်း၊ ၵႆႉမီးသဵၼ်ႈၶူဝ်ႁူဝ် ႁူင်ႈတူၵ်းယူႇတႂ်ႈၶူဝ်းၼုင်ႈ ၸဝ်ႈၾႃႉဝႆႉ ၸိူဝ်းၼႆႉ ၼႆယဝ်ႉ။

ၸၢႆးတႆးမၢဝ်း